《送文与可知洋州》
宋代·冯山

何事年年拥使麾，放身閒处避危机。为思清汉还重去，犹厌承明未肯归。

天上荣途方策足，林间轻霭尚沾衣。区区斥鴳宁能啸，只得蓬蒿自在飞。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。